cyanic-selkie/wikianc huggingface dataset:
ডেট্রয়েট
স্থাপত্যশৈলী
শহরের প্রাণকেন্দ্র এবং রিভারফ্রন্ট অঞ্চলে সুউচ্চ এবং অত্যাধুনিক স্থাপত্য লক্ষ্য করা গেলেও অধিকাংশ এলাকায় অনুচ্চ এবং একক পরিবার বসবাস উপযোগী দালান রয়েছে। অবশ্য শহরের বেশ কিছু স্থানে আবাসিক সুউচ্চ দালানও দেখা যায় যেমন- রিভারফ্রন্টের পূর্বে, পালমার পার্ক, উডল্যান্ড এলাকা। দ্বিতীয় বিশ্বযুদ্ধের পূর্বে নির্মিত স্থাপত্যগুলোতে ঐসময়ের স্থাপত্যশৈলী লক্ষ্য করা যায়, এসব স্থাপত্যে কাঠ, বড় ইটের ব্যবহার অধিক। ব্রাশ পার্ক, উডব্রিজ, ইন্ডিয়ান ভিলেজ, বস্টন এডিসন এলাকায় এধরনের স্থাপত্য রয়েছে। ডেট্রয়েটের স্থাপত্যশৈলীর দিক থেকে গুরুত্বপূর্ণ অনেক দালান এবং অন্যান্য স্থাপত্যকর্ম ন্যাশনাল রেজিস্টার অফ হিস্টোরিক্যাল প্লেস কর্তৃক সংরক্ষিত। এছাড়া ডেট্রয়েটে বিভিন্ন প্রাচীন এবং বিশ শতকের স্থাপত্য বিদ্যমান। এখানে কিছু উচ্চ স্থাপত্যশৈলীর গির্জা রয়েছে যেমন- সেন্ট জোসেফ ক্যাথলিক চার্চ। এসব স্থাপত্য সংরক্ষণ এবং রক্ষনাবেক্ষণের জন্য বিভিন্ন সংস্থা রয়েছে।
ডেট্রয়েট ইন্টারন্যাশনাল রিভারফ্রন্ট শহরের অন্যতম গুরুত্বপূর্ণ স্থাপত্য। বিভিন্ন উদ্যান বা পার্ক, সুউচ্চ বাণ্যিজিক বা আবাসিক ভবন, হোটেল, রেস্টুরেন্ট ইত্যাদির সমন্বয়ে এই রিভারফ্রন্ট গঠিত। ট্রাই কন্টিনেন্টাল পার্ক এর পাশে অবস্থিত। এটি মিশিগানের প্রথম নগড় উদ্যান। রিভারফ্রন্টের ধার দিয়ে সুদীর্ঘ ফুটপাত অবস্থিত।
অর্থনীতি
200px|left|thumb|[[রেনেইসেন্স সেন্টার, জেনারেল মোটরসের বিশ্ব সদর-দপ্তর।]] ডেট্রয়েট এবং এর প্রতিবেশী অঞ্চলগুলো যুক্তরাষ্ট্রের অন্যতম শিল্পাঞ্চল। বিশেষ করে বিশ্বের তিনটি বড় গাড়ি নির্মাতা, জেনারেল মোটরস, ফোর্ড এবং ক্রিসলার এর প্রধান সদর দপ্তর এবং উৎপাদন কেন্দ্র এই অঞ্চলে অবস্থিত। ডেট্রয়েট বিশ্ব-বাণিজ্যের অন্যতম গুরুত্বপূর্ণ কেন্দ্র। এখানে এবং উইন্ডসরে পৃথিবীর বেশ কিছু বড় আন্তর্জাতিক ফার্ম রয়েছে। প্রায় ৮০,৫০০ মানুষ ডেট্রয়েটের বাণিজ্যকেন্দ্রে বিভিন্ন পেশায় নিয়োজিত যা শহরটির সমগ্র কর্মসংস্থানের ২১%। এই অঞ্চলের প্রায় চার হাজার কারখানা রয়েছে। স্থানীয় মোটর-শিল্প প্রধানত মেট্রো ডেট্রয়েট অঞ্চলে অবস্থিত।নতুন গাড়ি উৎপাদন, বিক্রয় এবং মোটর-শিল্প সংশ্লিষ্ট চাকরি যুক্তরাষ্ট্রের কর্মসংস্থানের দশ ভাগের এক ভাগ। এছাড়া এই এলাকা প্রকৌশল সংশ্লিষ্ট কাজের জন্যও অত্যন্ত গুরুত্বপূর্ণ। ২০০৪ সালের বর্ডার ট্রান্সপোর্টেশন পার্টনারশিপের এক গবেষণায় দেখা যায় যে, উইন্ডসর-ডেট্রয়েট অঞ্চলের ১৫০,০০০ কর্মসংস্থান এবং ১৩ বিলিয়ন ডলারের বার্ষিক উৎপাদন প্রধানত ডেট্রয়েটের আন্তর্জাতিক সীমান্ত পারাপারের উপর নির্ভর করে।
ডেট্রয়েট অঞ্চল মোটর-শিল্পের অর্থনৈতিক চক্রের সাথে অভ্যস্ত। এই শিল্পে ক্রমাগত রোবট প্রযুক্তির মাধ্যমে স্বয়ংক্রিয় উৎপাদন প্রবর্তনের ফলে সংশ্লিষ্ট শিল্পে-বাণিজ্যের প্রসার হয়েছে। লিথিয়াম আয়ন ব্যাটারি নির্মাণ শিল্প এবং রোবট ও কৃত্রিম বুদ্ধিমত্তা সংশ্লিষ্ট প্রযুক্তি এদের মধ্যে অন্যতম।  এই অঞ্চলের কর পার্শ্ববর্তী অঞ্চল্গুলো থেকে কিছুটা বেশি। এছাড়া এই অঞ্চলের অধিবাসীদের আয়ের ২.৫০% আয়কর হিসেবে দিতে হয়। ২০১০ এর জানুয়ারীতে ডেট্রয়েট অঞ্চলের বেকারত্ব হার বৃদ্ধি পেয়ে ১৫.৩% তে দাঁড়িয়েছে। ২০০৯ থেকে এই অঞ্চলের কর্মসংস্থানের হার ১.৭% এর মধ্যেই সীমাবদ্ধ ছিল।
অন্যান্য দেশের প্রতিদ্বন্দী গাড়ি-নির্মাণ প্রতিষ্ঠানের বিকাশের কারণে ডেট্রয়েটের প্রতিষ্ঠানগুলোকে বেশ চাপের মুখোমুখি হতে হয়েছে। ২০০০ সাল ও পরবর্তি সময়ের জ্বালানী-সংকট, বৈশ্বিক অর্থনৈতিক মন্দা, বেকারত্ব বৃদ্ধি হার এবং স্বাস্থ্যসেবার খরচ বৃদ্ধি এই চাপকে আরও তীব্র করেছে। ২০০৯ এর জানুয়ারীতে প্রেসিডেন্ট বারাক ওবামা গাড়ি-নির্মাণ শিল্পের পুনরুদ্ধারের জন্য একটি টাস্কফোর্স গঠন করে। বৈশ্বিক আর্থিক সংকটের কারণে ডেট্রয়েটে গাড়ি-নির্মাতাদের আরও অতিরিক্ত পদক্ষেপ নিতে হয়েছে, যেমন- শিল্প পুনর্গঠন।
২০১০ সালে জেনারেল মোটরস শেয়ার বাজারে প্রাথমিক গণ-প্রস্তাব ছাড়ার পরিকল্পনা নিয়েছে। প্রতিষ্ঠানটি জ্বালানি কোষ সংবলিত গাড়ি নির্মাণে ব্যাপকভাবে বিনিয়োগ করেছে। এদিকে ক্রিসলার তাদের গবেষণা ও উন্নয়নের অধিকাংশই বায়োডিজেল-এর সম্ভাবনাকে কাজে লাগানোর প্রয়াসে ব্যয় করছে। ২০০৯ এর অগাস্টে মিশিগান ও ডেট্রয়েটের গাড়ি-নির্মাণ শিল্প লিথিয়াম-আয়ন ব্যাটারি উৎপাদনের জন্য প্রায় ১.৩৬ বিলিয়ন ডলার মার্কিন জ্বালানি অধিদপ্তর থেকে অনুদান হিসেবে পেয়েছে।
ডেট্রয়েটের অনেক প্রতিষ্ঠান উদীয়মান প্রযুক্তি যেমন-বায়োপ্রযুক্তি, ন্যানোপ্রযুক্তি, তথ্য প্রযুক্তি এবং হাইড্রোজেন জ্বালানি কোষ খাতে বিনিয়োগ করেছে। ডেট্রয়েট মেট্রোর প্রধান বাণিজ্যিক কেন্দ্রে বড় কোম্পানিগুলোকে স্থানান্তরের জন্য তারবিহীন ইন্টারনেটে, কর অনুদান, বিনোদন, একটি আন্তর্জাতিক নদীতীর এবং সুউচ্চ আবাসিক ভবন নির্মাণ করা হয়েছে। ফলে বেশ কিছু বহুজাতিক কোম্পানি এখানে তাদের সদর দপ্তর স্থাপন করেছে। এদের মধ্যে কম্পিউওয়্যার বিশ্ব সদর-দপ্তর, ওনস্টার, রেনেইসেন্স সেন্টারে এইচপি-এর আঞ্চলিক অফিস, ওয়ান কেনেডি স্কয়ারে আর্ন্সট এন্ড ইয়ং-এর অফিস উল্লেখযোগ্য।
জনপরিসংখ্যান
২০০৯ সালে ৯১০,৯২০ জনসংখ্যা নিয়ে ডেট্রয়েট যুক্তরাষ্ট্রের ১১তম জনবহুল শহরে পরিণত হয়। ডেট্রয়েট বলতে মেট্রো ডেট্রয়েটকেও বোঝানো হয়। মেট্রো ডেট্রয়েট মিশিগানের ছয়টি কাউন্টির সমন্বয়ে গঠিত একটি এলাকা যার জনসংখ্যা ৪,৪০৩,৪৩৭। মেট্রো ডেট্রয়েট যুক্তরাষ্ট্রের ১১তম বৃহৎ মেট্রোপলিটন এলাকা ২০০৯ এর আদমশুমারি অনুযায়ী মেট্রো ডেট্রয়েটের জনসংখ্যা ৫,৩২৭,৭৬৪। যুক্তরাষ্ট্র-কানাডা সীমান্তে অবস্থিত ডেট্রয়েট-উইন্ডসর অঞ্চল দুই দেশের আমদানি-রপ্তানির জন্য একটি গুরুত্বপূর্ণ অঞ্চল। এই অঞ্চলের জনসংখ্যা প্রায় ৫,৭০০,০০০। এই অঞ্চলের ক্রমবর্ধমান উন্নয়নের অন্যতম কারণ অভিবাসন।
২০০৭ সালে ডেট্রয়েটের মোট জনসংখ্যার ৩৩.৮% দারিদ্য সীমার নিচে করত যা যুক্তরাষ্ট্রের শহরগুলোর মধ্যে সর্বাধিক। তবে এই দরিদ্র্য জনগোষ্ঠীর অধিকাংশেরই বসবাস ডেট্রয়েটের উপশহরগুলোতে। বিংশ শতকের প্রথমার্ধে ডেট্রয়েটের জনসংখ্যা প্রায় ছয়গুণ বৃদ্ধি পেয়েছে। এর অন্যতম প্রধান কারণ উদীমান মোটর-নির্মাণ শিল্পে কর্মসংস্থান লাভের আশায় অধিক সংখ্যক ইউরোপিয়ান ও মধ্যপ্রাচ্যের মানুষের আগমন। তবে ১৯৫০ সাল থেকে ডেট্রয়েটের জনসংখ্যার একটি বড় অংশ শহরের পার্শ্ববর্তী উপশহরগুলোতে স্থানান্তরিত হয়েছে। ১৯৩০ সালে ১২০,০০০ এরও অধিক কৃষাঙ্গ মানুশ ডেট্রয়েটের অধিবাসী ছিল। ১৯১০ থেকে ১৯৩০ সালের মধ্যবর্তি সময়েই এসকল কৃষাঙ্গের অধিনাগশ ডেট্রয়েটে স্থানান্তরিত হয়।
১৯৫০ সালে ডেট্রয়েটের জনসংখ্যা বৃদ্ধি হার হ্রাস পায়। তখন শহরের জনসংখ্যা ছিল ১,৮৪৯,৫৬৮। ২০০০ এর আদমশুমারি অনুযায়ী ডেট্রয়েটের জনসংখ্যা ৯৫১,২৭০, পরিবারের সংখ্যা ২১৮,৩৪১ এবং জনসংখ্যার ঘনত্ব প্রতি বর্গ মাইলে ৬,৮৫৪.১ জন (২,৬৪৬.৭ প্রতি বর্গ কিলোমিটারে জন)। শহরের বাড়ির সংখ্যা ৩৭৫,০৯৬ এবং প্রতি মাইলে বাড়ি ২,৭০৩.০টি (প্রতি কিলোমিটারে ১,০৪৩.৬টি) জনসংখ্যার ৮১.৬% কৃষাঙ্গ, ১২.৩% শ্বেতাঙ্গ, ১.০% এশিয়ান, ০.৩% আমেরিকান, ০.০৩% প্যাসিফিক আইল্যান্ডের অধিবাসী এবং ২.৫% অন্যান্য অধিবাসী ২.৩% দুইটি বা ততোধিক জাতি এবং ৫.০% হিসপ্যানিক (প্রধানত পুয়েরতো রিকান বা মেক্সিকান)।
কলেজ ও বিশ্ববিদ্যালয়
ডেট্রয়েটে বেশ কিছু উচ্চ শিক্ষা প্রতিষ্ঠান রয়েছে। ওয়েন স্টেট ইউনিভার্সিটি, যুক্তরাষ্ট্রের অন্যতম গবেষণাকেন্দ্রিক বিশ্ববিদ্যালয় ডেট্রয়েটে অবস্থিত। শহরের প্রাণকেন্দ্রে ইউনিভার্সিটি অফ ডেট্রয়েট মার্সি, কলেজ ফর ক্রিয়েটিভ স্টাডিস, লিউইস কলেজ অফ বিজনেস, মেরিগ্রুভ কলেজ, ওয়েন কাউন্টি কমিউনিটি কলেজ। ২০০৯ এর জুনে মিশিগান স্টেট ইউনিভার্সিটির কলেজ অফ অস্টিওপেথিক মেডিসিন ডেট্রয়েটে তাদের একটি ক্যাম্পাস চালু করার ঘোষণা দিয়েছে। মিশিগান স্টেট ইউনিভার্সিটির অধিভুক্ত ডেট্রয়েট কলেজ অফ ল ১৮৯১ সালে ডেট্রয়েটে প্রতিষ্ঠিত হয়। ১৯৯৭ সালে কলেজটি মিশিগানের ইস্ট ল্যান্সিং এলাকায় স্থানান্তরিত হয়। এছাড়া ইউনিভার্সিটি অফ মিশিগান ১৮১৭ সালে ডেট্রয়েটে প্রতিষ্ঠিত হয়, পরবর্তিতে ১৮৩৭ সালে এটি এ্যান আর্বরে স্থানান্তরিত হয়। ১৯৫৯ সালে ইউনিভার্সিটি অফ মিশিগান-ডিয়ারবর্ন ডেট্রয়েটের পার্শ্ববর্তী ডিয়ারবর্নে স্থাপিত হয়।
বিদ্যালয়
ডেট্রয়েট পাবলিক স্কুল ডিসট্রিক্ট মিশিগানের সর্ববৃহৎ বিদ্যালয় অঞ্চল। এখানে প্রায় ৮৪,০০০ পাবলিক স্কুল শিক্ষার্থী রয়েছে। এছাড়া ডেট্রয়েটে ৫৪.০০০ চার্টার স্কুল শিক্ষার্থী রয়েছে। ১৯৯০ এর মধ্যবর্তী ও শেষেরদিকে অব্যবস্থাপনার অভিযোগে স্থানীয় শিক্ষা বোর্ডকে সরিয়ে নেয়া হয়। এর পরিবর্তে রিফর্ম বোর্ড স্থাপন করা হয়, যেখানে বোর্ড প্রধান শহরের মেয়র ও গভর্নর কর্তৃক নিযুক্ত হয়। ডেটড়য়েটে বিভিন্ন বেসরকারী বিদ্যালয়ও রয়েছে। এদের মধ্যে রোমান ক্যাথলিক বিদ্যালয়ের সংখ্যাই বেশি। এগুলো আর্চডিওসিস অফ ডেট্রয়েট কর্তৃক পরিচালিত হয়। এধরনের অনেক বিদ্যালয় মূল শহরাঞ্চল থেকে সরে শহরের পার্শ্ববর্তী উপশহরে স্থানান্তরিত হয়েছে। ২৩টি রোমান ক্যাথলিক বিদ্যালয় আর্চডিওসিস অফ ডেট্রয়েট কর্তৃক নিবন্ধিত।
স্বাস্থ্য ব্যবস্থা
ডেট্রয়েট প্রায় বারটি বড় হাসপাতাল রয়েছে। এদের মধ্যে ডেট্রয়েট মেডিকেল সেন্টার, হেনরি ফোর্ড হেলথ সিস্টেম, সেন্ট জন হেলথ সিস্টেম, জন ডিঙ্গেল মেডিকেল সেন্টার উল্লেখযোগ্য। ডেট্রয়েট মেডিকেল সেন্টার রিসিভিং হসপিটাল এন্ড ইউনিভার্সিটি হেলথ সেন্টার, চিলড্রেন্স হসপিটাল অফ মিশিগান, হার্পার ইউনিভার্সিটি হসপিটাল, হুটজেল ওম্যানস হসপিটাল্রিহ্যাবিলিটেশন ইন্সটিটিউট অফ মিশিগান, সিনাই-গ্রেস হসপিটাল ও ক্যারমানোস ক্যান্সার হসপিটালের সমন্বয়ে গঠিত। ডেট্রয়েট মেডিকেল সেন্টারের ২,০০০ এরও বেশি লাইসেন্সকৃত বিছানা এবং ৩,০০০ অধিভুক্ত চিকিৎসক রয়েছে। এই হাসপাতাল ডেট্রয়েটে সর্ববৃহৎ বেসরকারী নিয়োগদাতা। ওয়েন স্টেট ইউনিভার্সিটি স্কুল অফ মেডিসিনের চিকিৎসকগন এখানে সেবা দিয়ে থাকেন। ২০১০ এর ১৯ মার্চ ভ্যাংগার্ড হেলথ সিস্টেম ডেট্রয়েট মেডিকেল সেন্টারে প্রায় ১.৫ বিলিয়ন ডলার বিনিয়োগের ঘোষণা। এর আওতায় ৮৫৪০ মিলিয়ন ডলার ব্যয়ে হাসপাতালের সম্প্রসারণ এবং সংস্কার রয়েছে, যা বর্তমানে আনুমোদনের আপেক্ষায় আছে। ২০১০ সালে হেনরি ফোর্ড সিস্টেম তাদের হাসপাতালের সম্প্রসারণের লক্ষ্যে আরও ৫০০ মিলিয়ন ডলার বিনিয়োগের ঘোষণা দিয়েছে। এছাড়া প্রতিষ্ঠানটি একটি বায়োমেডিকেল রিসার্চ সেন্টার স্থাপনের ঘোষণা দিয়েছে। ডেট্রয়েটে এসকল হাসপাতাল ছাড়া আরও বিভিন্ন ধরনের আছে, যেমন- উইলিয়াম বিমন্ট হসপিটাল, সেন্ট যোসেফ এন্ড ইউনিভার্সিটি অফ মিশিগান মেডিকেল সেন্টার। এগুলোর অধিকাংশ মূল শহরের অদূরে উপশহরে অবস্থিত।
পরিবহণ
কানাডা অদূরে এবং উন্নতমানের সমুদ্রবন্দর, সড়ক, রেল যোগাযোগ ও আন্তর্জাতিক বিমানবন্দরের কারণে ডেট্রয়েট একটি গুরুত্বপূর্ণ পরিবহন কেন্দ্র। শহরটির তিনটি আন্দর্জাতিক সীমানা পারাপার রয়েছে। এগুলো হল অ্যাম্বাসেডর ব্রিজ, ডেট্রয়েট-উইন্ডসর টানেল এবং মিশিগান সেন্ট্রাল রেলওয়ে টানেল। মিশিগান সেন্ট্রাল রেলওয়ে টানেল ডেট্রয়েটকে উইন্ডসরের সাথে সংযুক্ত করেছে। অ্যাম্বাসেডর ব্রিজ উত্তর আমেরিকার সবচেয়ে ব্যস্ত সীমান্ত পারাপার, এর মাধ্যমে যুক্তরাষ্ট্র ও কানাডার আমদানি-রপ্তানির ২৭% সম্পন্ন হয়।
আকাশ-পথ
ডেট্রয়েট মেট্রোপলিটান ওয়েন কাউন্টি এয়ারপোর্ট, ডেট্রয়েটের প্রধান ও সর্ববৃহৎ বিমানবন্দর। এটি ডেলটা এয়ারলাইন্সের প্রধান কেন্দ্র এবং স্পিরিট এয়ারলাইন্সের দ্বিতীয় প্রধান কেন্দ্র। মিশিগানের ফ্লিন্টে অবস্থিত বিশপ ইন্টারন্যাশনাল এয়ারপোর্ট এই অঞ্চলের দ্বিতীয় ব্যস্ততম বিমানবন্দর। এছাড়া কোলম্যান ইয়ং ইন্টারন্যাশনাল এয়ারপোর্ট ডেট্রয়েটের উত্তর-পূর্বাঞ্চলে অবস্থিত। এই বিমানবন্দর থেকে একসময় সাউথওয়েস্ট এয়ারলাইন্স ছেড়ে যেত, তবে বর্তমানে এই বিমানবন্দরের কার্যক্রম শ্লথ হয়ে গিয়েছে এবং এটিতে কম বিমান ওঠানামা করে। ডেট্রয়েটের পশ্চিমে উইলো রান এয়ারপোর্ট রয়েছে, এখানে যাত্রীবাহী বিমানের কার্যক্রম কম, তবে মালবাহী বিমান ওঠানামার জন্য বেশি ব্যবহৃত হয়।
ভগিনী নগরী
ডেট্রয়েটের সাতটি ভগিনী নগরী রয়েছে, যা সিসটার সিটিস ইন্টারন্যাশনাল কর্তৃক নির্ধারিত :
এছাড়া পার্শ্ববর্তী উইন্ডসরের সাথে ডেট্রয়েটের দীর্ঘদিনের ঘনিষ্ঠ সম্পর্ক আছে।
বহিঃসংযোগ
সরকার এবং ব্যবসায়ী সংস্থা
ভ্রমণ সহায়িকা
ঐতিহাসিক গবেষণা এবং বর্তমান ঘটনাবলি
অন্যান্য সংযোগসমূহ
২০১৭ দিল্লি বিশ্ববিদ্যালয়ের বিক্ষোভ
২০১৭ সালের ২২ ফেব্রুয়ারি দিল্লি বিশ্ববিদ্যালয়ের রামজাস কলেজে এক সংস্কৃতি অনুষ্ঠানে বিক্ষোভ ঘটেছিল। অনুষ্ঠানের পর ক্যাম্পাসে ৮০০ পুলিশ মোতায়েন করা হয়েছিল।
ভূমিকা
২০১৭ সালের ২১ ফেব্রুয়ারি অখিল ভারতীয় বিদ্যার্থী পরিষদের (এবিভিপি) সদস্যরা রামজাস কলেজের ইংরেজি বিভাগ আয়োজিত সাহিত্য অনুষ্ঠান ব্যাঘাত ঘটায়। ২১ তারিখ সকালে এবিভিপি সদস্যরা রামজাস ক্যাম্পাসে পৌঁছে উমর খালিদকে আমন্ত্রণ জানানোর প্রতিবাদ শুরু করে এবং খালিদ ক্যাম্পাসে প্রবেশ করলে সহিংসতা হবে বলে আয়োজকদের সতর্ক করে দেয়।
নেত্রকোণা সদর থানা
নেত্রকোণা সদর থানা বাংলাদেশের নেত্রকোণা জেলার অন্তর্গত নেত্রকোণা সদর উপজেলার একটি থানা।
প্রতিষ্ঠাকাল
১৮৭৪ সালে নেত্রকোণা সদর থানা প্রতিষ্ঠিত হয়।
প্রশাসনিক এলাকাসমূহ
নেত্রকোণা সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম নেত্রকোণা সদর থানার আওতাধীন।
ফোর্ট ওয়ার্থ
ফোর্ট ওয়ার্থ (Fort Worth)উত্তর-মধ্য টেক্সাসে অবস্থিত আমেরিকার ১৭তম এবং টেক্সাসের ৫ম বৃহত্তম শহর। ২০১৩ সালে অনুমিত জরীপ অনুযায়ী, ফোর্ট ওয়ার্থ-এর জনসংখ্যা ৭,৯২,৭২৭ জন।
টেক্সাসের ট্রিনিটি নদী নজরদারি করার জন্য সেনা ঘাঁটি স্থাপনের মাধ্যমে ১৮৪৯ সালে শহরটির গোড়াপত্তন ঘটে। আজও ফোর্ট ওয়ার্থ তার পশ্চিমা ঐতিহ্য এবং ঐতিহ্যগত স্থাপত্য এবং নকশা ধরে রেখেছে।
ছাতিয়ান ইউনিয়ন
ছাতিয়ান ইউনিয়ন বাংলাদেশের কুষ্টিয়া জেলার মিরপুর উপজেলার একটি ইউনিয়ন।
অবস্থান ও সীমানা
৩২ বর্গ কি.মি.।
প্রশাসনিক এলাকা
গ্রাম সমূহ:-
আয়তন ও জনসংখ্যা
আয়তন - ২৩৩০ একর। নিবন্ধিত জনসংখ্যা - ৩৪,৩২৬ জন। ভোটার সংখ্যা আনুমানিক - ২২০০০ জন।
শিক্ষা
শিক্ষার হার : ৮২%
শিক্ষা প্রতিষ্ঠান
দর্শনীয় স্থান
ছাতিয়ান কৈ মারার বিল, কবি দাদ আলীর মাজার (আটিগ্রাম)
জনপ্রতিনিধি
বর্তমান চেয়ারম্যান- মোঃ জসিম উদ্দিন বিশ্বাস
আরও দেখুন
@শোন্দহ গ্রামে ব্রিটিশ আমল থেকে শোন্দহ খাদ্য গুদাম ঘর, কৃষি অফিস, ভূমি অফিস,ইউনিয়ন পরিষদ অবস্থিত এবং বর্তমানে সেখানে কোন কার্যক্রম চালু নেই।তার পাশেই শোন্দহ পুলিশ ক্যাম্প গড়ে উঠেছে।
সোনাই নদী
সোনাই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোনাই নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৩।
অন্যান্য তথ্য
নদীটির দৈর্ঘ্য ২৪ কিলোমিটার, প্রস্থ ২৫০ মিটার যা মনতলায় পরিমাপকৃত এবং গভীরতা ৫ মিটার। সোনাই নদীর অববাহিকার আয়তন ১২০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী। তবে বর্ষায় সাধারণত দুকূল ছাপিয়ে বন্যার সৃষ্টি করে থাকে। কিন্তু শুষ্ক মৌসুমে পানিপ্রবাহ দারুণভাবে কমে যায়। কারণ বাংলাদেশের সীমানা পেরিয়ে ত্রিপুরার তেলিয়াপাড়া শহর ও তার পার্শ্ববর্তী এলাকায় ভারত পানি প্রত্যাহার করে নেয়।
উৎপত্তি ও প্রবাহ
সোনাই নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার মাধবপুর উপজেলা দিয়ে বাংলাদেশে প্রবেশ করেছে। তারপর এটি মাধবপুর উপজেলার খাস্তি নদীতে পড়েছে। মাধবপুর নদীবন্দর এই সোনাই নদীর তীরে। এই নদী অববাহিকার চৌমুহনীতে রয়েছে এলজিইডি'র একটি রাবার ড্যাম প্রকল্প এবং বহড়াতেও আছে অনুরুপ প্রকল্প।
মর্দানি ২
মর্দানি ২ হল ২০১৯ সালের ভারতীয় হিন্দি ভাষার অ্যাকশন থ্রিলার চলচ্চিত্র এবং ২০১৪ সালের ছবি মর্দানি র একটি সিকুয়েল (পরের অংশ)। এটি পরিচালনা করেছিলেন গোপী পুথরান, তিনি আগের চলচ্চিত্রটি (মর্দানি) লিখেছিলেন এবং এটি তাঁর পরিচালনায় প্রথম ছবি। রানী মুখার্জী এই ছবিতে আগের ছবির চরিত্র পুলিশ অফিসার শিবানী শিবাজি রায়ের ভূমিকায় আবার অভিনয় করেছিলেন। এই ছবিতে দেখানো হয়েছে তাঁর চরিত্রটি কীভাবে নবাগত বিশাল জেঠোয়া অভিনীত একজন ২১ বছরের ধর্ষক-খুনীর বিরুদ্ধে লড়াই করে।
২০১৮ সালের ১০ই ডিসেম্বর একটি সামাজিক মিডিয়ায় মর্দানি ২ এর ঘোষণা করা হয়েছিল। ২০১৯ সালের মার্চ মাসে চিত্রগ্রহণ শুরু হয়েছিল এবং অনেকখানি কাজ রাজস্থানে সম্পন্ন হয়েছিল। ছবির প্রথম চেহারা প্রকাশ্যে এসেছিল ২০১৯ সালের এপ্রিল মাসে এবং ২০১৯ সালের সেপ্টেম্বরে এর মুক্তির তারিখ ঘোষণা করা হয়েছিল। এটি ২০১৯ সালের ১৩ই ডিসেম্বর মুক্তি পেয়েছিল, সাধারণ প্রতিক্রিয়া ইতিবাচকই ছিল। ছবিটি বক্স অফিসে সাফল্য পেয়েছিল এবং বিশ্বব্যাপী মোট আয় করেছিল inr 671200000.
মর্দানি ২ এর সাফল্য দেখে, ২০১৯ সালের ডিসেম্বরে প্রোডাকশন হাউস ঘোষণা করেছিল, মর্দানি ক্রমের সম্ভাব্য তৃতীয় ভাগের, যার নাম হবে মর্দানি ৩, এবং সেখানেও রানী মুখার্জীকে দেখা যাবে পুলিশ অফিসার শিবাণী শিবাজি রায়ের ভূমিকায়।
ঘটনা
রাজস্থানের কোটায়, এক ২১ বছর বয়সী এক মানসিক ব্যাধিগ্রস্থ ব্যক্তি (সাইকোপ্যাথ), সানি (বিশাল জেঠোয়া), একজন স্পষ্টবাদী তরুণী লতিকাকে অপহরণ করেছে। সে তাকে নির্মমভাবে নির্যাতন করে ধর্ষণ করে এবং তারপর তাকে হত্যা করে। এসপি শিবাণী শিবাজি রায় আইপিএস (রানী মুখার্জী) মামলাটির দায়িত্ব নেয়। হত্যার বর্বরতা তাকে অস্থির করে তোলে এবং সে ঘাতককে ধরতে আরও দৃঢ়প্রতিজ্ঞ হয়।
শিবাণী বস্তির এক শিশু লহন্যকে নিয়ে আসে, যে বিস্ফোরণ প্রত্যক্ষ করেছিল। সানি শিশুটিকে মেরে ফেলে। যখন গণমাধ্যমে এই নিয়ে তোলপাড় শুরু হয়, শিবাণী বলে যে সানি ধরা পড়তে ভয় পায় না; শিবাণীর কথায় তার অহংকারে আঘাত লেগেছে বলে সে এই সব করছে। সে এর মাধ্যমে খ্যাতি এবং আনন্দ পাচ্ছে। সানি এরপর দ্বিতীয় একজন সাহসী স্পষ্টবাদী মহিলাকে অপহরণ করে (গোপনে সেই মহিলার ছবি তুলছিল বলে সে সানিকে চড় মেরেছিল); পুলিশ সেই মহিলাকে খুঁজে পায়, কিন্তু তাকে ইতিমধ্যে ধর্ষণ করা হয়েছে এবং নির্যাতন করা হয়েছে তবে সে তখনও জীবিত ছিল। তাকে বাঁচানো সম্ভব হয়। গণমাধ্যমগুলি পুলিশবাহিনীর অদক্ষতার জন্য হইচই শুরু করে এবং শিবাণীকে বদলি করার হুকুম আসে। যেহেতু নতুন এসপি দুদিনের মধ্যে আসতে চলেছে, শিবাণী সেই দুদিনে সানিকে খুঁজতে চেষ্টা করে।
বজরঙ্গের চরিত্রে অভিনয় করা সানি ইচ্ছাকৃতভাবে নিজেকে জখম করে এবং শিবাণী এসে তাকে তোলে। সানি শিবাণীকে শ্বাসরোধ করে মারার চেষ্টা করে কিন্তু শিবাণী আগেই তাকে থামিয়ে দেয়, সে বুঝতে পারে বজরঙ্গই আসলে সানি। দুজনের মধ্যে লড়াই হলেও সানি পালিয়ে যায়। শিবাণী আবিষ্কার করে যে সানির পরবর্তী লক্ষ্য মহিলা রাজনীতিবিদ সুনন্দা; শিবাণীকে হত্যা করতে ব্যর্থ হয়ে সানি তাকে সতর্ক করে দিয়েছিল যে পরিবর্তে সে তার মতোই আর কাউকে মেরে ফেলবে। সেই রাতে, দিওয়ালি উদযাপনের মধ্যে, শিবানী এবং তার দল সানির খোঁজ করতে থাকে। স্থানীয় এক দম্পতির বাড়িতে শিবানী তাকে খুঁজে পায়, সানি তখন তাদের কন্যা এবং সুনন্দাকে বন্দী করে নির্যাতন করছে। শিবাণী তার মুখোমুখি হয়, কিন্তু তাকে মাথায় মেরে অচেতন করে বেঁধে রাখা হয়।
শিবাণীর জ্ঞান ফিরলে সে দেখে, সানি সুনন্দাকে শ্বাসরোধ করে মারতে যাচ্ছে। তাকে বিভ্রান্ত করতে শিবাণী তার মায়ের সম্বন্ধে এবং তার অতীত সম্পর্কে কথা শুরু করে। এগুলি সে জানতে পেরেছিল মিরাটে জেলে বন্দী সানির বাবার কাছ থেকে। সানি যখন ছোট ছিল, তখন তার বাবা তার মাকে হত্যার চেষ্টা করেছিল, কারণ তার মা একজন স্পষ্টভাষী মহিলা ছিল। ভয়ে সানির মা ছাদের উপরে লুকিয়ে ছিল, কিন্তু সানি তার বাবাকে জানিয়ে দিয়েছিল মা কোথায় লুকিয়ে আছে; তার বাবা তখন তার মাকে হত্যা করেছিল। তার মায়ের মৃত্যুর অপরাধবোধ তখন থেকেই সানিকে বিপর্যস্ত করে তুলেছিল এবং সেই আক্রোশ সে মেটায় অন্যান্য আত্মবিশ্বাসী মেয়েদের অত্যাচার করে।
শিবাণী সুনন্দা এবং অন্য মেয়েটিকে ইঙ্গিত করে কাছের রঙের বালতি সানির মাথায় ঢেলে দিতে। হাঁপানি থাকার কারণে সানি এতে দুর্বল হয়ে পড়ে, সেই সুযোগে শিবাণী নিজের বেল্ট দিয়ে সানিকে মারতে থাকে। তারপর তাকে ধাক্কা মেরে বাইরে এনে ফেলে এবং সব লোকেদের সামনে তাকে মারতে থাকে।
প্রযোজনা
২০১৮ সালের ১০ই ডিসেম্বরে, যশ রাজ ফিল্মস তাদের অফিসিয়াল টুইটার অ্যাকাউন্টে তাদের জনপ্রিয় ছবি মর্দানির সিকুয়েল তৈরির ঘোষণা করেছিল। জানিয়েছিল যে, ছবির পরিচালনা ও চিত্রনাট্যের দায়িত্বে আছেন গোপী পুথরান এবং রানী মুখার্জী শেষ ছবিটির শিবাণী শিবাজি রায়ের চরিত্রে নতুন করে অভিনয় করবেন। বিক্রম সিং চৌহান এবং শ্রুতি বাপনাকে পরে নেওয়া হয়েছিল।
চিত্রগ্রহণ
মূল চিত্রগ্রহণ শুরু হয়েছিল ২০১৯ সালের ২৭শে মার্চ থেকে। যশরাজ ফিল্মসের অফিশিয়াল টুইটার পাতায় শুটিং শুরুর ঘোষণা করা হয়েছিল এবং ছবির সেট থেকে একটি ছবি প্রকাশ করা হয়েছিল। অপরাধীর খোঁজ করতে রানী মুখার্জীর শিবাণী শিবাজি রায়ের চরিত্র রাজস্থানের কোটা এবং জয়পুর যাচ্ছে; মে মাসের প্রথম সপ্তাহে চিত্রগ্রহণের দ্বিতীয় পর্যায়ের সেই অংশের চিত্রায়ন হবার কথা ছিল। রাজস্থানে ৪২ ডিগ্রি সেলসিয়াস তাপমাত্রায় লড়াইয়ের শুটিং করেছিলেন রানী মুখার্জী। ২৯শে মে ছবিটির রাজস্থানের চিত্রগ্রহণ শেষ হয়েছিল।
মুক্তি
২০১৯ সালের ১৩ই ডিসেম্বর ছবিটি মুক্তি পেয়েছিল।
বক্স অফিস
২০১৫ সালে মর্দানি বিশ্বব্যাপী মুক্তি পেয়েছিল। ছবির উদ্বোধনী দিন দেশজ বাজারে ছবিটির সংগ্রহ ছিল ₹৩.৮০ কোটি। পরের দুই দিনে, উপার্জন হয়েছিল যথাক্রমে ₹৬.৫৫ কোটি এবং ₹৭.৮০ কোটি। এটি বিশ্বব্যাপী ₹৬৭.১২ আয় করেছিল, এর মধ্যে ₹৫৬.৬৩ কোটি দেশে এবং ₹১০.৪৯ কোটি বিদেশে।
সিকুয়েল
২০১৯ সালের ডিসেম্বরে, ঘোষণা করা হয়েছিল যে রানি মুখার্জি মর্দানি পরম্পরার তৃতীয় ভাগ মর্দানি ৩ এ একই ভূমিকায় পুনরায় অভিনয় করতে চলেছেন।
সেতাবগঞ্জ পৌরসভা
সেতাবগঞ্জ পৌরসভা বাংলাদেশের দিনাজপুর জেলার বোচাগঞ্জ উপজেলার একটি প্রশাসনিক এলাকা।
অবস্থান ও সীমানা
এই পৌরসভার উত্তরে বোচাগঞ্জ উপজেলার নাফানগর ইউনিয়ন দক্ষিণে আটগাঁও ইউনিয়ন পূর্বে  ইশানিয়া ও আটগাঁও ইউনিয়ন পশ্চিমে মুর্শিদহাট ইউনিয়ন অবস্থিত।
ক্রীড়াঙ্গনসম্পাদনা
সেতাবগঞ্জে ফুটবল খেলা বেশি জনপ্রিয়। বিভিন্ন খেলার আয়োজনের জন্য শহরে একটি মিনি স্টেডিয়াম আছে যা শেখ রাসেল মিনি স্টেডিয়াম (সেতাবগঞ্জ বড়মাঠ) নামে পরিচিত। এখানে ক্রিকেট খেলা ও বেশ জনপ্রিয়
যোগাযোগ ব্যবস্থা
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:images (4).jpeg|থাম্ব|সেতাবগঞ্জ রেলওয়ে স্টেশনের কার্যালয় ভবন। এই পৌরসভায় একটি রেলওয়ে স্টেশন আছে যা সেতাবগঞ্জ রেলস্টেশন।
জনপ্রতিনিধি
বর্তমান মেয়রঃ মোঃ আসলাম
কচুয়া পৌরসভা
কচুয়া পৌরসভা বাংলাদেশের চাঁদপুর জেলার অন্তর্গত একটি পৌরসভা।
আয়তন
কচুয়া পৌরসভার আয়তন ১০.০৬ বর্গ কিলোমিটার (২,৪৮৬ একর)।
জনসংখ্যা
২০১১ সালের পরিসংখ্যান অনুযায়ী কচুয়া পৌরসভার জনসংখ্যা ২৭,০২৪ জন। এর মধ্যে পুরুষ ১৩,৩৭১ জন এবং মহিলা ১৩,৬৫৩ জন। মোট পরিবার ৫,১২৫টি।
অবস্থান ও সীমানা
কচুয়া উপজেলার মধ্যাংশে কচুয়া পৌরসভার অবস্থান। এ পৌরসভার উত্তরে কচুয়া দক্ষিণ ইউনিয়ন, পশ্চিমে কচুয়া দক্ষিণ ইউনিয়ন ও কাদলা ইউনিয়ন এবং দক্ষিণে ও পূর্বে কড়ইয়া ইউনিয়ন অবস্থিত।
প্রতিষ্ঠাকাল
১৯৯৮ সালের ১০ মে কচুয়া পৌরসভা প্রতিষ্ঠিত হয়। প্রতিষ্ঠাকালে খ শ্রেণির পৌরসভা থাকলেও ২০১৫ সালের ২ সেপ্টেম্বর এটি ক শ্রেণিতে উন্নীত হয়।
প্রশাসনিক এলাকা
কচুয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।
অর্থনীতি
মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।
লর্ড হ্যারিস
কর্নেল জর্জ রবার্ট ক্যানিং হ্যারিস, ৪র্থ ব্যারন হ্যারিস, জিসিএসআই, জিসিআইই, সিবি, টিডি, এডিসি (George Harris, 4th Baron Harris; জন্ম: ৩ ফেব্রুয়ারি, ১৮৫১ - মৃত্যু: ২৪ মার্চ, ১৯৩২) ত্রিনিদাদের সেন্ট অ্যানসে জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। এছাড়াও ব্রিটিশ ঔপনিবেশিক শাসনামলে প্রশাসক ছিলেন লর্ড হ্যারিস। ১৮৭০ থেকে ১৮৮৯ সময়কালে ইংল্যান্ড ক্রিকেট দলের পক্ষে আন্তর্জাতিক ক্রিকেটে শৌখিন ক্রিকেটার হিসেবে অংশগ্রহণ করেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেন। কেন্ট ও ইংল্যান্ড - উভয় দলেই তিনি অধিনায়কের দায়িত্ব পালন করেছেন। ১৮৮৫ থেকে ১৯০০ সাল পর্যন্ত রাজনীতিতে জড়িয়ে পড়েন। জীবনের অধিকাংশ সময়ই ক্রিকেট প্রশাসনে অত্যন্ত প্রভাব বিস্তারকারীর ভূমিকায় অবতীর্ণ হয়েছিলেন তিনি। এছাড়াও, মেরিলেবোন ক্রিকেট ক্লাবের সাথেও তার সম্পৃক্ততা ছিল।
১৮৭০ থেকে ১৯১১ সাল পর্যন্ত হ্যারিস প্রথম-শ্রেণীর ক্রিকেট জীবন কাটান। ৪২ মৌসুমে অংশ নিয়ে অন্যতম দীর্ঘস্থায়ী ক্রিকেট জীবন অতিবাহিত করেন। তবে, ১৮৮৯ সালের পর কেবলমাত্র সাত মৌসুমে অংশ নিয়েছেন। ১৮৭০ থেকে ১৮৮৯ সাল পর্যন্ত একাধারে খেলেন। কেন্টের অধিনায়কত্ব থেকে অব্যহতি লাভই এর প্রধান কারণ ছিল। ২২৪টি প্রথম-শ্রেণীর খেলায় অংশ নেন। তন্মধ্যে, চারটি টেস্ট খেলা অন্তর্ভুক্ত রয়েছে। ডানহাতি ব্যাটসম্যান হিসেবে রাউন্ডআর্ম ভঙ্গীমায় ডানহাতে ফাস্ট বোলিং করতেন তিনি। প্রথম-শ্রেণীর ক্রিকেটে ৯,৯৯০ রান সংগ্রহ করেন। ব্যক্তিগত সর্বোচ্চ ছিল ১৭৬। সাতটি সেঞ্চুরিসহ ১৯০ ক্যাচ নেন। এছাড়াও, ৭৫ উইকেট লাভ করেন। তন্মধ্যে সেরা বোলিং পরিসংখ্যান ছিল ৫/৫৭।
ত্রিনিদাদের সেন্ট অ্যানসে জন্মগ্রহণ করেন ও কেন্টের থ্রোলি এলাকায় দেহাবসান ঘটে হ্যারিসের। মূলতঃ তিনি সম্মানীয় জর্জ হ্যারিস নামে পরিচিত ছিলেন। তৃতীয় ব্যারন হ্যারিস জর্জ হ্যারিসের সন্তান ছিলেন তিনি। এটন কলেজে অধ্যয়ন করেন। সেখানেই ১৮৭০ সালে ক্রিকেট দলের অধিনায়কের দায়িত্ব পালন করেছেন। এরপর অক্সফোর্ডের ক্রাইস্ট চার্চে চলে যান। আগস্ট, ১৮৭০ সালে কেন্টের পক্ষে প্রথম-শ্রেণীর ক্রিকেটে অভিষেক ঘটে তার। ১৮৭১ থেকে ১৮৭৪ সাল পর্যন্ত অক্সফোর্ড বিশ্ববিদ্যালয় দলে খেলেন। ১৮৭১ সালে প্রথমবারের মতো কেন্টের অধিনায়কত্ব করেন। তিনি সাউথ নর্টনের স্থলাভিষিক্ত হয়েছিলেন। ১৮৮৯ সাল পর্যন্ত এ দায়িত্ব পালন করেন। ২৩ নভেম্বর, ১৮৭২ তারিখে পিতার মৃত্যুর পর হ্যারিস ব্যারনি পদবী ধারণ করেন। এর কয়েক সপ্তাহ পর আর. এ. ফিটজজেরাল্ড একাদশের সাথে উত্তর আমেরিকা সফরে যান। দলটিতে ডব্লিউ. জি. গ্রেস ছিলেন ও তার সাথে বন্ধুত্বসূলভ সম্পর্ক গড়ে তোলেন। অক্সফোর্ড ত্যাগ করার পর হ্যারিস সক্রিয়ভাবে ক্রিকেট প্রশাসনে জড়িয়ে পড়েন। ১৮৭৫ সালে কেন্টের ক্লাব সভাপতি পদে নির্বাচিত হন হ্যারিস। ১৮৭৫ থেকে ১৮৮০ সাল পর্যন্ত তিনি ক্লাবের সচিবের দায়িত্ব পালন করেন ও দীর্ঘদিন কমিটির সদস্য ছিলেন। জানুয়ারি, ১৮৭৯ থেকে আগস্ট, ১৮৮৪ সাল পর্যন্ত চার টেস্টে অংশগ্রহণ করেন। সবকটি টেস্টেই তিনি অধিনায়কত্ব করেছিলেন। ১৮৭৮-৭৯ মৌসুমে ইংল্যান্ড ক্রিকেট দলকে নিয়ে অস্ট্রেলিয়া ও নিউজিল্যান্ড সফরে যান। তন্মধ্যে, ৮ ফেব্রুয়ারি, ১৮৭৯ তারিখে সিডনিতে অনুষ্ঠিত খেলায় সৃষ্ট দর্শক রোষানলে পড়ার ঘটনার কেন্দ্রবিন্দুতে ছিলেন তিনি।
১৮৮৫ থেকে ১৯০০ সালের মধ্যে হ্যারিস রাজনৈতিক কর্মকাণ্ডে জড়িত হয়ে পড়েন। তন্মধ্যে বোম্বে প্রেসিডেন্সির গভর্নর থাকাবস্থায় ব্যাপকভাবে সমালোচিত হন। ২৫ জুন, ১৮৮৫ তারিখ থেকে ভারতে আন্ডার-সেক্রেটারি অব স্টেট রাজনৈতিক পদে নিযুক্ত হন। ৪ আগস্ট, ১৮৮৬ তারিখ থেকে ১৮৯০ সাল পর্যন্ত যুদ্ধবিষয়ক সংসদীয় আন্ডার-সেক্রেটারি অব স্টেট; ১৮৯০ থেকে ১৮৯৫ সাল পর্যন্ত বোম্বে প্রেসিডেন্সির গভর্নর এবং ১৬ জুলাই, ১৮৯৪ তারিখ থেকে ৪ ডিসেম্বর, ১৯০০ সাল পর্যন্ত মহারাণী ভিক্টোরিয়ার লর্ড ইন ওয়েটিং পদে ছিলেন।
প্রারম্ভিক জীবন
৩ ফেব্রুয়ারি, ১৮৫১ তারিখে সম্মানীয় জর্জ হ্যারিস ত্রিনিদাদের সেন্ট অ্যানসে জন্মগ্রহণ করেন। ১৮৪৬ থেকে ১৮৫৪ সময়কালে তার বাবা তৃতীয় ব্যারন হ্যারিস, জর্জ হ্যারিস ত্রিনিদাদের গভর্নরের দায়িত্ব পালন করছিলেন। দুই বছর বয়সে তার মাতা দেহত্যাগ করলে হ্যারিসকে এ সংবাদ জানানো হয়নি। ১৮৫৪ সালে গভর্নর হিসেবে মাদ্রাজে স্থানান্তর করা হলে পরিবারটি সেখানে চলে যায়। মার্চ, ১৮৫৯ সালে হ্যারিস সিনিয়র অবসর গ্রহণ করে ইংল্যান্ডে ফিরে যান। সেখানে তিনি কেন্ট কাউন্টি ক্রিকেট ক্লাবের কমিটি সদস্য হন ও ১৮৭০ সালে ক্লাবের প্রেসিডেন্টের দায়িত্ব পালন করেন। নভেম্বর, ১৮৭২ সালে তিনি মারা যান। ফলে হ্যারিস জুনিয়র চতুর্থ ব্যারন হ্যারিস হিসেবে তার স্থলাভিষিক্ত হন। ইতোমধ্যেই তিনি প্রথম-শ্রেণীর ক্রিকেটার হিসেবে খেলছেন ও বৈশ্বিকভাবে ঐ ক্রীড়ায় লর্ড হ্যারিস নামে পরিচিতি পেয়ে আসছেন।
১৮৬৪ সালে ১৩ বছর বয়সে এটন কলেজে আরও পড়াশোনার জন্য হ্যারিসকে ভর্তি করা হয়। ১৮৬৮ সালে লর্ডসে প্রথম গুরুত্বপূর্ণ ক্রিকেট খেলায় অংশগ্রহণের সুযোগ ঘটে তার। সতের বছর বয়সে এটন বনাম হ্যারোর মধ্যকার খেলাটিতে তিনি ২৩ ও ৬ রান তুলেন। পরের বছর একই সময়ে কুথবার্ট ওটাওয়ের ১০৮ রানের কল্যাণে এটন ইনিংস ও উনিশ রানের ব্যবধানে জয় পেলেও হ্যারিস করেছিলেন ০ রান। ১৮৭০ সালে এটনে তার সর্বশেষ মৌসুম কাটে। হ্যারোর বিপক্ষে ১২ ও ৭ রান তুলেন।
১৮৭৪ সালে তৃতীয় ভিসকাউন্ট সেন্ট ভিনসেন্ট কার্নেগি রবার্ট জন জার্ভিসের কন্যা সম্মানীয়া লুসি অ্যাডা জার্ভিসের সাথে পরিণয়সূত্রে আবদ্ধ হন জর্জ হ্যারিস। ২৪ মার্চ, ১৯৩২ তারিখে ৮১ বছর বয়সে কেন্টের থ্রোলিতে তার দেহাবসান ঘটে। এরফলে তার পুত্র পঞ্চম ব্যারন হ্যারিস, জর্জ হ্যারিস তার স্থলাভিষিক্ত হয়।
খেলোয়াড়ী জীবন
এটন থেকে চলে আসার পর ১৮৭০ সালে কেন্টের পক্ষে প্রথম-শ্রেণীর ক্রিকেটে তার অভিষেক হয়। সমাজে তার অবস্থানকে ঘিরে তাকে দ্রুত ক্লাব কমিটির সদস্য নির্বাচিত করা হয়। এরপর থেকে জীবনের বাদ-বাকী দিন কেন্টের সাথে সম্পর্ক রক্ষা করেন। সেপ্টেম্বর, ১৮৭০ সালে অক্সফোর্ডের ক্রাইস্ট চার্চে চলে যান। ১৮৭১ থেকে ১৮৭৪ সময়কালে অক্সফোর্ড বিশ্ববিদ্যালয় দলের পক্ষে খেলেন। ঐ মৌসুমগুলোর দ্বিতীয়ার্ধে কেন্টের পক্ষে খেলতে থাকেন। ১৮৭১ সালে সাউথ নর্টনের পরিবর্তে কাউন্টি দলের অধিনায়ক মনোনীত হন। তবে, অক্সফোর্ড ত্যাগ করার পরই আনুষ্ঠানিকভাবে এ দায়িত্ব পালন করেন। কেন্টের অধিনায়ক হিসেবে ১৮৮৯ সাল পর্যন্ত খেলেন।
১৮৭৮-৭৯ মৌসুমে ইংরেজ দলকে নিয়ে অস্ট্রেলিয়া ও নিউজিল্যান্ড সফরে যান। ৮ ফেব্রুয়ারি, ১৮৭৯ তারিখে সিডনিতে অনুষ্ঠিত খেলায় দর্শকদের রোষানলে দাঙ্গা বাধানোর প্রধান কেন্দ্রবিন্দুতে ছিলেন তিনি। এরপূর্বে দলটি মেলবোর্ন ক্রিকেট গ্রাউন্ডে সর্ব-অস্ট্রেলিয়া একাদশের বিপক্ষে একটি খেলায় অংশ নেয়। পরবর্তীতে খেলাটি ইতিহাসের তৃতীয় টেস্ট খেলার মর্যাদা লাভ করে। এরফলে, জেমস লিলিহোয়াইটের পর দ্বিতীয় ইংরেজ টেস্ট অধিনায়কের মর্যাদার অধিকারী হন। ডেভ গ্রিগরি’র নেতৃত্বাধীন অস্ট্রেলিয়া দল ঐ খেলায় ১০ উইকেটে জয় পেয়েছিল।
অস্ট্রেলিয়ার বিপক্ষে হ্যারিস আরও তিনবার অধিনায়কের দায়িত্বে ছিলেন। ১৮৮০ সালে ওভালে অনুষ্ঠিত খেলাটি পরবর্তীকালে ইংল্যান্ডের মাটিতে প্রথম টেস্ট খেলার স্বীকৃতি লাভ করে। খেলায় ইংল্যান্ড ৫ উইকেটে বিজয়ী হয়। ১৮৮৪ সালে ইংল্যান্ডের অধিনায়ক হিসেবে দুই টেস্টে অংশ নেন। লর্ডসে তার দল ইনিংস ও ৫ রানে জয় তুলে নেয়। ওভালে অনুষ্ঠিত চূড়ান্ত খেলাটি ড্রয়ে পরিণত হয়।
বিতর্ক
১৮৮০-এর দশকের শুরুতে কয়েকজন বোলারের অবৈধ বোলিং ভঙ্গীমার মাধ্যমে বল ছোঁড়ার ঘটনার জন্য সর্বত্র আলোচিত হচ্ছিল। তন্মধ্যে, ল্যাঙ্কাশায়ারের জ্যাক ক্রসল্যান্ড ও জর্জ ন্যাশ অন্যতম ছিলেন। ১৮৮৫ সালে কেন্টের প্রতিপক্ষ ল্যাঙ্কাশায়ারের বিপক্ষে খেলায় অংশগ্রহণকালীন ক্রসল্যান্ড ও ন্যাশের বোলিংয়ের মুখোমুখি হন তিনি। এরপর তিনি সিদ্ধান্ত নেন যে, প্রয়োজনীয় ব্যবস্থা গ্রহণ করবেন। তিনি কেন্ট কমিটিকে খেলা বাতিল করে নতুন তারিখের কথা বলেন। ঐ মৌসুম শেষে দেখা যায় যে, নটিংহ্যামশায়ারে বসবাসের কারণে ল্যাঙ্কাশায়ারের পক্ষে আবাসিক শর্তাবলী ভঙ্গ করায় ক্রসল্যান্ড দল থেকে বাদ পড়েন। ন্যাশকেও দলের বাইরে রাখা হয়। পরের মৌসুমে উভয় কাউন্টি দল পুনরায় একে-অপরের মুখোমুখি হয়। হ্যারিস প্রসঙ্গে উইজডেনের স্মরণিকায় লেখা হয়, ‘কোন সন্দেহই নেই যে, লর্ড হ্যারিস এ পদক্ষেপ গ্রহণ করেছিলেন। যদিও বল ছোঁড়া পুরোপুরি দূরীকরণ সম্ভব হয়নি, তবে খেলায় ব্যাপক প্রতিক্রিয়ার সৃষ্টি করেছিল।’
ক্রিকেট প্রশাসন
লর্ডস ও এমসিসি উভয়ের সাথে খেলোয়াড় ও প্রশাসক হিসেবে দীর্ঘদিন সম্পর্ক বজায় রেখেছেন। ১৮৬২ সালে লর্ডসে এগারো বছর বয়সে অনুশীলনীমূলক খেলায় অংশ নিতেন। ১৯২৯ সাল পর্যন্ত ৭৮ বছর বয়সেও সেখানে তিনি সর্বশেষবারের মতো এমসিসির পক্ষে ইন্ডিয়ান জিমখানার বিপক্ষে মাঠে নামেন। ১৮৯৫ সালে এমসিসির প্রেসিডেন্ট হন। এরপর ১৯০৬ থেকে ১৯১৬ সাল পর্যন্ত ট্রাস্টি হন ও ১৯১৬ থেকে ১৯৩২ সময়কালে কোষাধ্যক্ষের ভূমিকায় অবতীর্ণ হন। পাশাপাশি অনেকবারই এমসিসি অর্থ ও ক্রিকেট উপ-কমিটিতে সভাপতি হিসেবে কাজ করেন। বিশ্ব ক্রিকেট অঙ্গনেও হ্যারিস দূর্দণ্ড প্রতাপে রাজত্ব কায়েম করেছেন। বলা হয়ে থাকে যে, ‘কোন ব্যক্তিই বিশ্ব ক্রিকেট অঙ্গনে তাঁর ন্যায় দীর্ঘদিন প্রভাব ফেলতে পারেনি।’
রাজনৈতিক অঙ্গন
রক্ষণশীল দলের সদস্যরূপে সক্রিয়ভাবে রাজনীতিতে অংশগ্রহণ করেন জর্জ হ্যারিস। লর্ডস সভায় কাজ করেছেন। ২৫ জুন, ১৮৮৫ তারিখ থেকে ভারতে আন্ডার-সেক্রেটারি অব স্টেট পদে ছিলেন। এরপর ৪ আগস্ট, ১৮৮৬ তারিখ থেকে ১৮৯০ সাল পর্যন্ত সংসদীয় যুদ্ধবিষয়ক আন্ডার-সেক্রেটারি অব স্টেট হন। ১৮৯০ থেকে ১৮৯৫ সাল পর্যন্ত তৎকালীন ব্রিটিশ ভারতের বোম্বে প্রেসিডেন্সির গভর্নর মনোনীত হন। ইংল্যান্ডে ফিরে আসার পর রক্ষণশীল সরকারের পক্ষে রাণী ভিক্টোরিয়ার লর্ড ইন ওয়েটিং হিসেবে ১৬ জুলাই, ১৮৯৫ থেকে ৪ ডিসেম্বর, ১৯০০ তারিখ পর্যন্ত দায়িত্ব পালন করেন।
দ্বিতীয় বোয়ের যুদ্ধে ২৮ ফেব্রুয়ারি, ১৯০০ তারিখ থেকে এপ্রিল, ১৯০১ সালে পদত্যাগের পূর্ব-পর্যন্ত ইম্পেরিয়াল ইওম্যানরি সহকারী অ্যাডজুটেন্টট-জেনারেলের দায়িত্বে ছিলেন।
বোম্বের গভর্নর
বোম্বের গভর্নর হিসেবে তিনি সমালোচনার ঊর্ধ্বে ছিলেন না। অজ্ঞাতনামা লেখক কবিতার মাধ্যমে হ্যারিসের রাজনৈতিক অপরিপক্কতা থেকে বোম্বে রক্ষা পাবে বলে আশাবাদ ব্যক্ত করার কথা তুলে ধরা হয়। ভারত উপনিবেশে অন্যান্য সতীর্থ ইউরোপীয়দের তুলনায় প্রধানত ক্রিকেটের প্রতি তিনি অতিমাত্রায় আগ্রহ দেখিয়েছেন ও স্থানীয় অধিবাসীদেরকে এর সাথে যুক্ত করার প্রচেষ্টা চালিয়ে গেছেন। ১৮৯৩ সালে আন্তঃজাতিগোষ্ঠী সম্পর্কীয় বোম্বে দাঙ্গা ছড়িয়ে পড়ে। হ্যারিস তখন পুনে চলে যান ও ক্রিকেট খেলা উপভোগ করেছেন। দাঙ্গার নবম দিনে বোম্বে ফিরে আসেন ও তখন মূলতঃ ক্রিকেট খেলা দেখেছেন। পরবর্তীকালে অনেক লেখক শুধুমাত্র একহাতে ভারতে এ ক্রীড়া প্রসারে ও উন্নয়নে কাজ করার জন্য তার ভূমিকাকে ভূয়সী প্রশংসার চোখে দেখেছেন। তবে তার প্রত্যাবর্তনের বেশ পূর্বেই অবশ্য খেলাটি স্থানীয় জনগোষ্ঠীর মাঝে বিস্তার ঘটেছিল। এছাড়াও ১৮৯০ সালে সহস্রাধিক স্থানীয় অধিবাসী ইউরোপীয় পোলো খেলোয়াড়দেরকে অন্য মাঠ ব্যবহারের পরিবর্তে ক্রিকেট খেলা ব্যবহারের আবেদনটি প্রত্যাখ্যাত করেছেন। ১৮৯২ সালে নব প্রতিষ্ঠিত মুসলিম জিমখানার জন্য ক্রিকেট মাঠে তৈরিতে জমি বরাদ্দ করেন।
ভারত থেকে চলে যাবার প্রাক্কালে দূর্ভিক্ষ, দাঙ্গা ও ধর্মীয় অস্থিতিশীলতা রেখে গেছেন। একজন প্রকাশক সংবাদপত্র থেকে গভর্নর হিসেবে তার সার-সংক্ষেপ একত্রিত করে প্রকাশ করেছেন। এর সূচনাতে বর্ণিত হয়েছে:
উইনসর ম্যাকে
alt=|থাম্ব|উইনসর ম্যাকে জেনস উইনসর ম্যাকে (১৮৬৬-৭১ – ২৬ জুলাই ১৯৩৪) একজন আমেরিকান কার্টুনিস্ট এবং অ্যানিমেশন তৈরিকারক ছিলেন। তিনি সর্বাধিক জনপ্রিয় হচ্ছেন তার কমিক লিটল নিমো (১৯০৫-১৪; ১৯২৪-২৬) এবং অ্যানিমেশন চলচ্চিত্র গার্টি দ্যা ডাইনোসর (১৯১৪) এর জন্য। চুক্তিপত্রের কারণে, তিনি সিলাস ছদ্মনাম ব্যবহার করে ড্রিম অব দ্যা রেয়ারবিট ফ্রেন্ড নামক কমিক তৈরি করেন। ছোটবেলা থেকেই দারুণ তড়িতকর্মা, বিচক্ষন ও প্রযুক্তিগত ভাবে দক্ষ একজন শিল্পী ছিলেন। তিনি পেশা জীবন শুরু করেন পোস্টার তৈরি ও ডাইম মিউজিয়ামে প্রদর্শনীর মাধ্যমে এবং ১৯৯৮ সাল থেকে বিভিন্ন পত্রিকা ও ম্যাগাজিনে ছবি আঁকা শুরু করেন। ১৯০৩ সালে তিনি নিউইয়র্ক হেরাল্ড পত্রিকার সঙ্গে যুক্ত হন, যেখানে তিনি লিটল স্যামি স্নিজ এবং ড্রিম অব রেয়ারবিট ফ্রেন্ড এর মত জনপ্রিয় কমিক তৈরি করেন। ১৯০৫ সালে তিনি নভ্যু শিল্প ধরনের, এক বাচ্চা ছেলে ও তার দুঃসাহসী স্বপ্ন নিয়ে একটি কল্পিত রৈখিক চিত্র গল্প লিটল নিমো ইন স্লামবার রচনা করেন। এই চিত্রগল্প তার রৈখিক চিত্র সম্পর্কে গভীর ধারণা ও রঙ সম্পর্কে দক্ষতার অনন্য দৃষ্টান্ত। ম্যাকে কমিকের বক্তব্য প্রকাশ ও বাচনভঙ্গি আরো আকর্ষণীয় করতে প্রচলিত কমিকের বিভিন্ন বৈশিষ্ট, পাতার ধরন, আকার, সমাবেশ ইত্যাদি নিয়ে প্রচুর পরীক্ষা নিরীক্ষা করেন। ম্যাকে প্রচুর পরিমাণে রাজনৈতিক কার্টুন তৈরি করেন  এবং ভ্যুডভিল সার্কিট বিষয়ে একজন জনপ্রিয় চক টক প্রদর্শক ছিলেন।
ম্যাকে অ্যানিমেশন যুগের প্রথম দিকের একজন পুরোধা ব্যক্তি ছিলেন; ১৯১১ থেকে ১৯২১ সাল পর্যন্ত নিজস্ব অর্থায়নে দশটি অ্যানিমেশন তৈরি করেন, যা মাত্র কিছু সময়ের জন্য চলেছিলো। এর মধ্যে পেওথম তিনটি তইরি করেন ব্যুডভিল এ প্রদর্শনের জন্য; গার্টি দ্যা ডাইনোসর ছিলো একটি মিথস্ক্রিয় প্রবাহ যেখানে ম্যাকে কে একটি প্রশিক্ষিত ডাইনোসর পরিচালনা করতে দেখা যায়।
মুসৌরি
মুসৌরি (मसूरी) হলো ভারতের উত্তরাংশে অবস্থিত উত্তরাখণ্ড রাজ্যের দেরাদুন জেলার একটি শৈলশহর ও পৌরসভা। শহরটি রাজ্যসদর দেরাদুন থেকে উত্তরে এবং রাজধানী দিল্লি থেকে  উত্তরপূর্বে অবস্থিত। শৈলশহরটি হিমালয় পর্বতমালার গাড়োয়াল বিভাগের পর্বত পাদদেশে রয়েছে। পার্শ্ববর্তী ল্যান্ডর সেনানিবাস এবং তৎসংলগ্ন বার্লোগঞ্জ ঐ ঝড়িপানি শহরাঞ্চলগুলিকে 'বৃৃৃৃহত্তর মুসৌরী'র অংশ বলে গণ্য করা হয়ে থাকে। মুসৌরীর ডাক সূচক সংখ্যা হলো ২৪৮১৭৯।
মুসৌরী শৈলশহরটি সমুদ্রতল থেকে মোটামুটিভাবে উচ্চতায় অবস্থিত। এর উত্তর-পূর্ব দিক বরাবর রয়েছে হিমালয় তুষার শৃৃৃঙ্গ, দক্ষিণে রয়েছে দুন উপত্যকা এবং শিবালিক পর্বতশ্রেণি। পার্শ্ববর্তী অঞ্চলে অবস্থিত উচ্চতম চূড়াগুলির মধ্যে ল্যান্ডরের লাল টিব্বা, যার উচ্চতা প্রায় । জনপ্রিয়তা ও মনোরম দৃৃশ্যের জন্য মুসৌরীকে "পর্বতের রাণী" আখ্যায়িত করা হয়ে থাকে।
ইতিহাস
১৮৫০ খ্রিস্টাব্দে ভারতে প্রথম মুসৌরীতে বিয়ার ব্রিওয়ারি প্রতিষ্ঠান গঠিত হয়। ১৮৯৪ খ্রিস্টাব্দের মধ্যে প্রতিষ্ঠানটির জনপ্রিয়তার কারণে দেশে ২২টি ব্রিওয়ারি প্রতিষ্ঠান খোলা হয় যা সর্বমোট বাৎসরিক ৬ মিলিয়ন গ্যালন প্রস্তুত করতে সক্ষম হয়।
১৯০১ খ্রিস্টাব্দে শীত থেকে পরবর্তী বছর গ্রীষ্মকালের মধ্যে জনসংখ্যা ৬৪৬১ থেকে প্রায় ১৫,০০০ অতিক্রম করে। শুরুরদিকে দীর্ঘ রাস্তার মাধ্যমে সাহারানপুর থেকে মুসৌরীতে প্রথম উন্নত পরিবহন গড়ে তোলা হয়। বিংশ শতাব্দীর শুরুরদিকেই দেরাদুনে রেলওয়ে স্টেশন তৈরী হওয়ার সাথে সাথে মুসৌরীর পরিবহন ব্যবস্থা আরো সহজ হয়। মনে করা হয়, মুসৌরী নামটি ঐ স্থানে অধিক ফলনশীল মসুরী মানক গাছের কারণে হয়েছে। স্থানীয়রা অনেকে এটিকে "মনসূরী" বলেও অভিহিত করে থাকেন।
জনতত্ত্ব
২০১১ সালের ভারতের জনগণনা অনুসারে মুসৌরীর মোট জনসংখ্যা ৩০১১৮ জন, যার মধ্যে ১৬৬২৩ জন পুরুষ এবং ১৩৪৯৫ জন নারী। ছয় বৎসর অনূর্ধ্ব শিশু সংখ্যা ২৬৭৩ জন যা জনসংখ্যার ৮.৮৮ শতাংশ। মোট ছয় বৎসরোর্ধ্ব জনসংখ্যা ২৪৬১৫ জন তথা ৮৯.৬৯ শতাংশ সাক্ষর।
নহাতা এস্টেট
হরক চাঁদ নহাতা পরিবারের মালিকানাধীন -এর অধিক ক্ষেত্রফলবিশিষ্ট জমিটি আগে "চিল্ডার্স লজ" নামে পরিচিত ছিলো। লাল টিব্বার নিকটে অবস্থিত এটিই মুসৌরীর সর্বোচ্চ শৃঙ্গ। পর্যটন দপ্তর থেকে দূরে অবস্থিত এই এস্টেটটিতে পাহাড়ী দৃশ্য দেখার বিশেষ সুবিধা আছে।
গানহিল
সমুদ্রতল থেকে উচ্চতায় ও  স্থানাঙ্কে অবস্থিত গানহিল মুসৌরীর দ্বিতীয় উচ্চতম শৃঙ্গ।
কেম্পটি জলপ্রপাত
কেম্পটি ফল্স রোডের ওপর মুসৌরী শহর থেকে দূরত্বে অবস্থিত উত্তরাখণ্ডের অন্যতম বিখ্যাত কেম্পটি জলপ্রপাত। এই স্থানটি সমুদ্রপৃৃষ্ঠ থেকে  উচ্চতায় ৭৮॰ পূর্ব ও ৩০॰ উত্তর অক্ষাংশে অবস্থিত। কেম্পটি মানের উৎপত্তি "ক্যাম্প-টি" থেকে এসেছে বলে অনুমান করা হয়। ঔপনিবেশিককালে এই চা ব্রিটিশদের বিভিন্ন সভায় পানীয় হিসাবে ব্যবহার করা হতো। এই জলপ্রপাতটি মুসৌরীর অন্যতম সন্তরণ ও মাছ ধরার জায়গা বলেও পর্যটকদের কাছে পরিচিত।
মিস্ট (কুজ্ঝটিকা) হ্রদ
কেম্পটি ফল্স রোডের ওপর মুসৌরী থেকে উত্তর দিকে মিস্ট হ্রদটি অবস্থিত। এখান থেকেই কেম্পটি নদী একাধিক ধারায় ছোট ছোট জলপ্রপাত গঠন করেছে। লেক মিস্টের নিকট অবস্থিত রিসর্টগুলিতে বাসস্থান, আহারাদি ও নৌবাইচের সুবন্দোবস্ত রয়েছে।
পৌরউদ্যান
মুসৌরীর পৌরউদ্যানটিতে একটি কৃত্রিম ছোটো ঝিল ও সেখানে ব্যাডেল নৌকার বন্দোবস্ত আছে। এটি সড়ক পথে মূল শহর থেকে দূরে অবস্থিত।
মুসৌরী হ্রদ
নবনির্মিত মুসৌরী হ্রদটি পৌরবোর্ড ও মুসৌরী দেরাদুন উন্নয়ন সমিতির অধীনে নির্মিত। হ্রদটিতে পদচালিত নৌকার ব্যবস্থা আছে। এছাড়াও দুন উপত্যকা ও মুসৌরী- দেরাদুন রোডের ওপর নিকটবর্তী গ্রামগুলির মনোরম দৃশ্যের জন্য হ্রদটি পর্যটকদের আকর্ষণ করে।
ভট্ট জলপ্রপাত
মুসৌরী-দেরাদুন রোডের ওপর মুসৌরী থেকে দূরে ভট্টগ্রামে অবস্থিত ভট্ট জলপ্রপাত।
ঝড়িপানি জলপ্রপাত
মুসৌরী থেকে দূরত্বে মুসৌরী- ঝড়িপানি রোডের ওপর ঝড়িপানি জলপ্রপাত অবস্থিত। পাহাড়ী রাস্তায় পায়ে হেঁটে  অতিক্রম করেই এখানে যাওয়া যায়।
নাগ দেবতার মন্দির
মুসৌরী থেকে দূরত্বে কার্ট ম্যাকেঞ্জি রোডে দেরাদুনগামী রোডের ওপর নাগদেবতা তথা শিবকে উদ্দেশ্য করে একটি পুরানো মন্দির রয়েছে। পৌরসভা থেকে এই মন্দিরে যাবার সুবন্দোবস্ত রয়েছে এবং রাস্তা বরাবর দুন উপত্যকার দৃৃৃশ্য অপরূপ।
জ্বালাদেবী মন্দির (বেনোগ পর্বত)
সমুদ্রতল থেকে উচ্চতায় অবস্থিত জ্বালাদেবীর মন্দিরটি মুসৌরী থেকে  পশ্চিমে অবস্থিত। এটি বেনোগ পর্বতের সর্বোচ্চ স্থানে অবস্থিত। এখানে দেবী দুর্গার একটি মূর্তি রয়েছে। মন্দিরটিতে পরিবহনের সুবন্দোবস্ত না থাকলেও মোটর পরিষেবা রয়েছে। এখান থেকে অগলার নদী উপত্যকাটি দৃশ্যমান।
বেনোগ বন্যপ্রাণ অভয়ারণ্য
শহরের লাইব্রেরী পয়েন্ট থেকে ১১ কিলোমিটার দূরে অবস্থিত বেনোগ বন্যপ্রাণ অভয়ারণ্যটি বহু পর্যটককে আকর্ষণ করে। একটি পুরানো দেবদারু গাছ, পাইন গাছের সারি রয়েছে এখানে। প্রচুর ওষধি গাছের চাষ হওয়ায় এটি আঞ্চলিক গবেষণার কেন্দ্রও হয়ে উঠেছে। অভয়ারণ্যটিতে হোয়াইট ক্যাপ্ড ওয়াটার রেডস্টার্ট, রেড বিল্ড ব্লু ম্যাগপাই, চিতাবাঘ, হরিণ, ভাল্লুক ও হিমালয়ান ছাগল রয়েছে।
পান্নির পুষ্পাঙ্গল
পান্নির পুষ্পাঙ্গল (பன்னீர் புஷ்பங்கள், সুগন্ধী নারী) হচ্ছে ১৯৮১ সালে মুক্তিপ্রাপ্ত একটি তামিল চলচ্চিত্র। বিদ্যালয় পড়ুয়া কিশোর-কিশোরীর প্রেম নিয়ে নির্মিত এই চলচ্চিত্রটিতে মুখ্য ভূমিকায় নবাগত সুরেশ এবং শান্তি কৃষ্ণ অভিনয় করেছিলেন। সান্ত্বনা ভারতী এবং পি বসু দুজনে মিলে এই চলচ্চিত্রটি পরিচালনা করেছিলেন এবং কাহিনী লেখক কে রাজেশ্বর এই চলচ্চিত্রটির কাহিনী ১৯৭৯ সালের মার্কিন চলচ্চিত্র 'এ লিটল রোমান্স' থেকে কিছুটা নিয়েছিলেন।
চলচ্চিত্রটির কাহিনী প্রভু (সুরেশ) এবং উমা (শান্তি কৃষ্ণ) এর পারস্পরিক বন্ধুত্ব এবং ভালোবাসার কাহিনী নিয়ে যেখানে তাদের শিক্ষক প্রেম (প্রতাপ কে. পোথেন) তাদেরকে এই ব্যাপারে পূর্ণ সমর্থন দেয়।
বিকাশ
চলচ্চিত্রটির কাহিনী লেখক কে রাজেশ্বর সঙ্গীত পরিচালক-গীতিকার গঙ্গই অমরকে এই চলচ্চিত্রটির কাহিনী প্রথমে কিছুটা শুনিয়েছিলেন এবং তার গঙ্গইয়ের ভালো লাগলে তিনি সান্ত্বনা ভারতী এবং পি বসুকে জানিয়েছিলেন। বসু ছিলেন মেকআপম্যান পিতাম্বরমের ছেলে ছিলেন আর সান্ত্বনা ভারতী ছিলেন প্রযোজক এমআর সান্তনমের ছেলে।
অভিনেতা-অভিনেত্রী চয়ন
নায়ক সুরেশ প্রথমে সিভি শ্রীধরের কাছে অভিনয়ের কাজ চাইলে পাননি; হঠাৎ তিনি সান্ত্বনা ভারতী এবং পি বসুর দেখা পান এবং তারা সহ পরিচালক পি ভারতীরাজাও সুরেশকে আলাইগাল ওইভাতিল্লাইতে অভিনয়ের প্রস্তাব দেন, যদিও সুরেশ 'পান্নির পুষ্পাঙ্গল'এ অভিনয় করতে পেরেছিলেন, কারণ আলাইগাল ওইভাতিল্লাইতে কার্তিক অভিনয় করেছিলেন। নায়িকা হিসেবে শান্তি কৃষ্ণকে সান্ত্বনা ভারতীই নিয়েছিলেন।
বীরগঞ্জ পৌরসভা
বীরগঞ্জ পৌরসভা বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত 'খ' শ্রেণির একটি পৌরসভা।
জনপ্রতিনিধি
বর্তমান মেয়রঃ মোঃ মোশারফ হোসেন
ডোয়াইট ডি. আইজেনহাওয়ার
thumb|প্রেসিডেন্ট ডোয়াইট্‌ আইজেনহাওয়ার '''ডোয়াইট্‌ ডি. আইজেনহাওয়ার''' (Dwight D. Eisenhower) (অক্টোবর ১৪, ১৮৯০ – মার্চ ২৮, ১৯৬৯) মার্কিন যুক্তরাষ্ট্রের ৩৪তম রাষ্ট্রপতি। তিনি ১৯৫৩ থেকে ১৯৬১ সাল পর্যন্ত রাষ্ট্রপতির দায়িত্ব পালন করেন। দ্বিতীয় বিশ্বযুদ্ধের সময় তিনি মার্কিন সেনাবাহিনীর একজন পাঁচ তারকাবিশিষ্ট জেনারেল ছিলেন। ইউরোপে মিত্র সেনাবাহিনীর ত্বরিত শক্তিবাহিনীর সর্বাধিনায়ক (Supreme Commander) হিসেবে দায়িত্ব পালন করেন। ১৯৫১ সালে তিনি ন্যাটোর প্রথম সর্বাধিনায়ক নির্বাচিত হন। তিনি ১৯৫২ সালে রিপাবলিকান পার্টির মনোনীত প্রার্থী হিসেবে "সাম্যবাদ, কোরিয়া ও দুর্নীতি"-র বিরুদ্ধে প্রচারণা চালান এবং বিপুল ভোটে নির্বাচিত হন। ঠান্ডা যুদ্ধে সোভিয়েত প্রজাতন্ত্রের উপর চাপ বৃদ্ধি করা ও কেন্দ্রীয় সরকারের বাজেট ঘাটতি কমানো ছিল তার প্রশাসনের মূল দুই লক্ষ্য।
পলি অ্যাডলার
পার্ল "পলি" অ্যাডলার (এপ্রিল ১৬, ১৯০০ - জুন ৯, ১৯৬২) একজন মার্কিন ম্যাডাম এবং লেখিকা ছিলেন, যিনি তার রচনা এ হাউস ইজ নট এ হোমের জন্য সবচেয়ে বেশি পরিচিত, যেটি মরণোত্তর চলচ্চিত্রে রূপান্তরিত হয়েছিল। একই নামে ২০২১ সালে পুলিৎজার পুরস্কার বিজয়ী ইতিহাসবিদ ডেবি অ্যাপেলগেট অ্যাডলারের জীবন ও সময়ের একটি বিস্তৃত বিবরণ প্রকাশ করেছেন ম্যাডাম: দ্য বায়োগ্রাফি অফ পলি অ্যাডলার, আইকন অফ দ্য জ্যাজ এজ।
বিরল পৌরসভা
বিরল পৌরসভা বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত 'গ' শ্রেণির একটি পৌরসভা।
জনপ্রতিনিধি
বর্তমান মেয়রঃ আলহাজ্ব সবুজার সিদ্দিক
ইউএসএ ১৯৩
ইউএসএ ১৯৩ (এনআরওএল-২১ বা এনআরও লাউঞ্চ-২১ নামেও পরিচিত) একটি মার্কিন সামরিক গোয়েন্দা উপগ্রহ। ২০০৬ সালের ১৪ই ডিসেম্বর এটি উৎক্ষেপণ করা হয়। এটি ইউনাইটেড লাউঞ্চ অ্যালায়েন্স কর্তৃক উৎক্ষেপণকৃত প্রথম নভোযান ছিল। এই কৃত্রিম উপগ্রহটির মালিকানা ছিল মার্কিন ন্যাশনাল রিকনেসাঁ অফিসের হাতে এবং এর গঠন প্রণালী ও উদ্দেশ্য ছিল অনেকটাই গোপনীয়। বিশেষ বিশেষ শ্রেণীর লোকেরাই কেবল এ সম্বন্ধে ভালো জানে।
বেহালা কলেজ
thumb|300px|বেহালা কলেজের প্রধান ফটক বেহালা কলেজ হল ভারতের পশ্চিমবঙ্গ রাজ্যের কলকাতার একটি প্রাক-স্নাতক কলেজ। এই কলেজ ১৯৬৩ খ্রিস্টাব্দে প্রতিষ্ঠিত হয়েছিল। বেহালা কলেজ কলকাতা বিশ্ববিদ্যালয় দ্বারা অনুমোদিত।
বিভাগসমূহ
বেহালা কলেজে পঠন-পাঠনের পাঠক্রমগুলো নিম্নরূপ।
বিজ্ঞান
বেহালা কলেজের প্রাক-স্নাতক বিজ্ঞান বিভাগে নিম্নলিখিত বিষয়সমূহে পাঠদান করা হয়:
কলা
স্নাতকোত্তর বিভাগ
স্নাতকোত্তর বিভাগে বাংলা, ইতিহাস, গণিতশাস্ত্র এবং রসায়ন বিষয়সমূহে পাঠদানের ব্যবস্থা আছে।
স্বীকৃতি
বেহালা কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এই কলেজ জাতীয় মূল্যায়ন ও প্রত্যয়ন পরিষদ (এনএএসি) দ্বারা স্বীকৃত এবং 'এ' গ্রেড প্রাপ্ত হয়েছিল, যা পরে মেয়াদ উত্তীর্ণ হয়ে যায়।
অম্বিকাচরণ মজুমদার
অম্বিকাচরণ মজুমদার (৬ জানুয়ারি১৮৫১- ২৯ ডিসেম্বর১৯২২) বাঙালি রাজনীতিবিদ, আইনজীবী এবং সমাজসেবী যিনি ভারতীয় জাতীয় কংগ্রেসের সভাপতি ছিলেন।
অম্বিকাচরণ মজুমদার ১৮৫১ সালে বাংলাদেশে র মাদারীপুর জেলা র রাজৈর থানাধীন সেনদিয়া গ্রামে জন্মগ্রহণ করেন৷ তিনি একাধারে বিশিষ্ট রাজনীতিবিদ, আইনজীবী, সমাজসেবক ও গ্রন্থকার ছিলেন৷ কৃতিত্বের সাথে বি.এ পাস করার পর ১৮৭৪ সালে তিনি শিক্ষকতা পেশা গ্রহণ করেন ৷ ১৮৭৯ সাল থেকে তিনি ফরিদপুর সদরে আইন ব্যবসা শুরু করেন। স্যার সুরেন্দ্রনাথ বন্দ্যোপাধ্যায়ে র একজন ঘনিষ্ঠ সহকর্মী হিসেবে রাজনৈতিক জীবনে পদার্পণ করেন। ১৮৮১ সালে পিপলস এসোসিয়েশন প্রতিষ্ঠা করেন এবং তা ভারতসভার সঙ্গে যুক্ত হয়। উনিশ শতকের শেষ দিকে তিনি ভারতীয় রাজনীতিতে গুরুত্বপূর্ণ ভূমিকা পালন করেন। ১৯১৩ থেকে ১৯১৬ সাল পর্যন্ত উক্ত এসোসিয়েশনের সভাপতি ছিলেন৷ ১৯১৬ সালে লখনউ তে অনুষ্ঠিত জাতীয় কংগ্রেসের অধিবেশনে তিনি সভাপতি নিযুক্ত হন৷ ১৯১৮ সালে রাজেন্দ্র কলেজ স্থাপিত হলে তিনি কলেজের কার্যনির্বাহী পরিষদের সভাপতি নিযুক্ত হন এবং কলেজ পরিচালনায় ও উন্নয়নে বিশেষ অবদান রাখেন৷ তিনি ফরিদপুর জেলা বোর্ডের সদস্য ও পৌরসভার সভাপতি ছিলেন৷
জন্ম ও পরিচয়
বিখ্যাত রাজনীতিবিদ ও সমাজ সেবক অম্বিকাচরণ মজুমদার ১৮৫১ সালে বৃহত্তম ফরিদপুর (বর্তমান মাদারীপুর) জেলার রাজৈর থানার সেনদিয়া গ্রামে জন্মগ্রহন করেন। তার বংশ ছিল কুলিন কায়স্থ। অম্বিকাচরণের বাবার নাম ছিল রাধা মাধব এবং মায়ের নাম ছিল সুভদ্রা দেবী। রাধা মাধবের পূর্ব পুরুষ সবাই ছিল নামকরা লোক। অম্বিকাচরণের জন্মের সময় মাদারীপুর ছিল বাকেরগঞ্জ (বর্তমান বরিশাল) জেলার অন্তর্গত। আর রাজৈর ছিল বর্তমান গোপালগঞ্জ জেলার কোটালীপাড়া থানার অন্তর্গত। তার বাবা ছিল জমিদার। সে সময় বাকেরগঞ্জের মধ্যে মজুমদার পরিবারের একটি সম্ভ্রান্ত ইতিহাস ছিল।
শিক্ষা জীবন
অম্বিকাচরণ মজুমদারের শুরু হয় ১৮৫৮ সালে স্থানীয় পাঠশালায়। এরপর ভর্তি হন খালিয়া গ্রামের একটি প্রাথমিক বিদ্যালয়ে। সেখানে স্কুলের শিক্ষকদের ধরাবাধা নিয়ম অ অতিরিক্ত শাসনের কারনে তিনি স্কুল ত্যাগ করেন। এরপর ১৮৬০ সালে তার মা সুভদ্রা দেবী তাকে ভর্তি করে দেন বরিশালের একটি ইংরেজী স্কুলে। বরিশালে পড়া শেষে ভর্তি হন ফরিদপুর জিলা স্কুলে। আর সেখান থেকেই তিনি ১৮৬৯ সালে কৃতিত্বের সাথে প্রবেশিকা পরীক্ষায় উত্তীর্ণ হন। প্রবেশিকা পরীক্ষায় পাশ করার পর তিনি ভর্তি হন কলকাতা প্রেসিডেন্সি কলেজে। ১৮৭১ শালে তিনি এ কলেজ থেকে এফ এ পাশ করেন। এফ এ পাশ করার পর ভর্তি হন এসেমব্লিজ ইনস্টিটিউশন স্কটিশ চার্চ কলেজে। ১৮৭৪ সালে তিনি এ কলেজ থেকে প্রথম বিভাগে ৮ম স্থান বি এ পাশ করেন। এরপর তিনি আবার ভর্তি হন প্রেসিডেন্সী কলেজে। আর এখান থেকে তিনি এম এ পাশ করেন। এরপর তিনি কিছু সময় চাকরি করেন। এ চাকরি ছেড়ে তিনি আবার ভর্তি হন আইন পড়ায়। ১৮৭৮ সালে তিনি বি এল পাশ করেন।
কর্মজীবন
প্রেসিডেন্সী কলেজে পড়া শেষে অম্বিকাচরণ মজুমদার ১৮৭৪ সালে যোগদান করেন মেট্রোপলিটন ইনস্টিটিউশনে ইংরেজী অধ্যাপক হিসেবে। এ কলেজের প্রতিষ্ঠাতা হলেন ঈশ্বরচন্দ্র বিদ্যাসাগর। আর সে সুবাদেই ঈশ্বরচন্দ্র বিদ্যাসাগরের সাথে তার গভীর সম্পর্ক হয়। আইন বিষয়ে পড়ার জন্য তিনি এ চাকরি ছেড়ে দেন। আইন পড়া অবস্থায় ঈশ্বরচন্দ্র বিদ্যাসাগর তার প্রতিষ্ঠানে যোগ দেয়ার জন্য আবার অনুরোধ করেন। ঈশ্বরচন্দ্রের অনুরোধে তিনি ১৮৭৫ সালে মেট্রোপলিটন ইনস্টিটিউশনের প্রধান শিক্ষক হিসেবে যোগদান করেন। সেখানে দুই বছর চাকরি করে চাকরি থেকে ইস্তফা দিয়ে ফিরে আসেন জন্মভূমি ফরিদপুরে।
রাজনীতির সূচনা
অম্বিকাচরণে মজুমদারের রাজনৈতিক জীবনের সূচনা হয় কলকাতায় পড়ালেখা করার সময় থেকেই। তার রাজনৈতিক গুরু ছিলেন সুরেন্দ্রনাথ ব্যানার্জি। মেট্রোপলিটন ইনস্টিটিউশনে শিক্ষকতার সময় তার সহকর্মী ছিল সুরেন্দ্রনাথ ব্যানার্জি। এই রাষ্ট্রগুরু সুরেন্দ্রনাথের সংস্পর্শে তিনি রাজনীতির প্রতি আগহী হয়ে উঠেন এবং তাকে রাজনৈতিক গুরু হিসেবে গ্রহণ করেন। তারা দুজন মিলে সেখানে প্রতিষ্ঠা করেন এক ‘তর্ক সভা’। যে সভার মূল কাজ ছিল রাজনীতি নিয়ে তর্ক-বিতর্ক করা। আর এ সভা থেকেই তিনি রাজনীতিতে সবচেয়ে বেশি অনুপ্রানিত হন। অম্বিকাচরণ তার রাজনৈতিক জীবনের শেষ সময় পর্যন্ত গুর সুরেন্দ্রনাথের অনুগত্য ছিলেন।
আইন পেশা
অম্বিকাচরণ মজুমদার বি এল পাশ করার পর আইন ব্যবসার প্রতি আগ্রহী হয়ে উঠেন। কলকাতা থেকে ফিরে তিনি ফরিদপুরে আইন ব্যবসা শুরু করেন। এক সময় তার আইন পেশা প্রতিষ্ঠা লাভ করে এবং তার সুনাম চারিদিকে ছড়িয়ে পড়ে। ১৮৮০ সালে তিনি ফরিদপুর বার লাইব্রেরীর সভাপতি নির্বাচিত হন। বার লাইব্রেররীর গঠনতন্ত্র প্রণয়ন ও সংস্কারে তিনি গুরুত্বপূর্ণ ভূমিকা পালন করেন। ১৯০২-১৯০৩ সালের ৩য় নির্বাচনে তিনি পুনরায় বার লাইব্রেরীর সভাপতি নির্বাচিত হন। ১৯০২ সালে ‘Supreme Legislative Council’ এ আইনজীবী বিরোধী একটি বিলের প্রস্তাব করেন। অম্বিকাচরণ মজুমদার এ বিলের চরম বিরোধীতা করেন এবং আয়োজন করেন প্রতিবাদ সভা। তাদের এই আন্দোলনের কারেন পরবর্তীতে এ বিলটি বাতিল হয়ে যায়।
রামপ্রাণ গুপ্ত
রামপ্রাণ গুপ্ত (১৯ ফেব্রুয়ারি ১৮৬৯ — ১৯২৭) একজন বাঙালি লেখক, সমাজসেবী ও ঐতিহাসিক। তিনি প্রথম হিন্দু লেখক যিনি বাংলা ভাষায় হজরত মোহাম্মদ এর জীবনী রচনা করেন।
অম্বিকাচরণ মজুমদার
গ্রন্থ
ইন্ডিয়ান ন্যাশন্যাল ইভোলিউশন
রামপ্রাণ গুপ্ত
প্রারম্ভিক জীবন
রামপ্রাণ গুপ্ত টাঙ্গাইল জেলার নাগরপুর উপজেলার কেদারপুর গ্রামে জন্মগ্রহণ করেন। গ্রামের পাঠশালায় প্রাথমিক শিক্ষার পর তিনি দিনাজপুর জেলা স্কুল, সাঁকরাইল স্কুল এবং কলকাতার রিপন কলেজিয়েট স্কুলে পড়াশোনা সম্পন্ন করেন। ম্যালেরিয়ায় আক্রান্ত হওয়ায় প্রবেশিকা পরীক্ষায় অকৃতকার্য হয়ে তিনি পড়াশোনা ত্যাগ করেন ও দিনাজপুর জেলা কালেক্টরেট অফিসে শিক্ষানবিশি হিসেবে কাজ শুরু করেন। সেখানে কেরানি ও সহকারী হিসাবরক্ষক পদে চাকরি করার পর ১৯০৩ সালে টাঙ্গাইল মহকুমার ইন্ডিপেন্ডেন্ট বেঞ্চে অবৈতনিক ম্যাজিস্ট্রেট ও ১৯২১-২২ সালে ময়মনিসংহ জেলা র উপ-কারাগারের বেসরকারি পরিদর্শক, লোকাল বোর্ডের সদস্য হন। তিনি টাঙ্গাইল হিন্দুসভার অন্যতম সংগঠক ছিলেন। তিনি ছিলেন একজন সমাজসেবী। টাঙ্গাইল শহরে থাকাকালে নিজ বাসভবনে এক মূল্যবান গ্রন্থশালা গড়ে তোলেন। রামপ্রাণ বঙ্গভঙ্গ আন্দোলনে ও প্রথম থেকে যুক্ত ছিলেন। জাতিভেদ প্রথা, হরিজনদের প্রতি নিগ্রহ ইত্যাদি নিবারণে সচেষ্ট ছিলেন বিশেষভাবে। তিনি বিধবা বিবাহ আন্দোলনে সহযোগিতা করেছেন। বিদেশী পণ্য বর্জন আন্দোলনের অন্যতম নেতা সুরেন্দ্রনাথ বন্দ্যোপাধ্যায়ে র জনসভায় স্থানীয় বিন্দুবাসিনী স্কুলের ছাত্ররা যোগ দিলে তাদের বিরুদ্ধে শাস্তিমূলক ব্যবস্থা নেয় কর্তৃপক্ষ। এর প্রতিবাদে রামপ্রাণের উদ্যোগে টাঙ্গাইল শহরে প্রতিষ্ঠিত হয় ইউনিয়ন স্কুল।
অম্বিকাচরণ মজুমদার
সম্মাননা
ফরিদপুর শহরে অম্বিকা মেমোরিয়াল হল ও অম্বিকা ময়দান তার স্মৃতিকে ধারণ করে আছে ৷
মৃত্যু
১৯১৮ সালে তার পুত্র কলকাতা হাই কোর্টের উকিল হেমচন্দ্র মজুমদারের মৃত্যুর পর থেকে শোকে অসুস্থ হয়ে পড়েন। ১৯২২ সালের ২৫ ডিসেম্বর তিনি গুরুতর অসুস্থ হয়ে পড়েন। অবশেষে ঐ সালের ২৯ ডিসেম্বর ৭২ বছর বয়সে এই মহান রাজনীতিবিদ দুনিয়া থেকে চিরবিদায় নেন। অম্বিকাচরণ মজুমদারের মৃত্যুর পর তার স্মৃতি স্বরূপ ফরিদপুর টাউন হলের নাম পরিবর্তন করে রাখা হয় অম্বিকা মেমোরিয়াল হল এবং তার বাড়ির সামনের সড়কের নাম রাখা হয় অম্বিকা রোড।
চাঙ্গি সৈকত উদ্যান
চাঙ্গি সৈকত উদ্যান (চাইনিজ: 樟宜 海滨 公园, মালে: তামান পান্তাই চাঙ্গি, তামিল: சாங்கி கடலோர பூங்கா) একটি সৈকত উদ্যান, যা সিঙ্গাপুরের পূর্বাঞ্চলের চাঙ্গির উত্তর প্রান্তে অবস্থিত।
২৮ হেক্টর সৈকত উদ্যানটি সিঙ্গাপুরের প্রাচীনতম উপকূলীয় উদ্যানগুলির মধ্যে একটি, ১৯৬০ এবং ৭০-এর দশকের "কমপুং" বা গ্রামের পরিবেশকে ধরে রেখেছে। উদ্যানটি প্রায় ৩.৩ কিমি বিস্তৃত ও বালুকাময়, চাঙ্গি পয়েন্ট এবং চাঙ্গি ফেরি রোডের মধ্যে অবস্থিত।
ইতিহাস
চাঙ্গি সৈকত দ্বিতীয় বিশ্বযুদ্ধে সিঙ্গাপুরে জাপানীদের দখলদারিত্বের সময় জাপানীয় ইম্পেরিয়াল সেনাবাহিনীর জন্য সুক চিং গণহত্যার অন্যতম স্থান হিসাবে কাজ করেছিল, যেখানে ১৯৪২ সালের ২০শে ফেব্রুয়ারি জাপানি হোজো কেম্পেই সমুদ্র সৈকতে চীনের ৬৬ জন নাগরিককে হত্যা করা হয়েছিল।
সিঙ্গাপুরের পূর্ব অংশের চাঙ্গি সৈকত উদ্যানে (ক্যাম্প সাইট ২-এর নিকটে) যুদ্ধের স্মৃতিস্তম্ভের ফলক স্থাপন করা হয়েছিল। স্মৃতিস্তম্ভের ফলকে শিলালিপিতে লেখা ছিল:
''১৯৪২ সালের ২০ ফেব্রুয়ারি চাঙ্গি সৈকতের এই প্রান্তে জলের ধারে গুলি চালিয়ে জাপানি 'হোজো কেম্পেই' (সহায়তাকারী সামরিক পুলিশ) গুলি চালিয়ে ৬৬ জন বেসামরিক মানুষকে হত্যা করা হয়েছিল।
এরা ছিল ১৯৪২ সালের ১৮ ফেব্রুয়ারি থেকে ৪ মার্চের মধ্যে সিঙ্গাপুরের চীনা জনগোষ্ঠীর মধ্যে সন্দেহভাজন জাপানী বিরোধী। বেসামরিক লোকদের রক্ষা করতে জাপানিজ সুক চিং অভিযানের সময় প্রাণ হারানো কয়েক হাজার মানুষ।
— জাতীয় ঐতিহ্য বোর্ড।
বর্তমান
চাঙ্গি সৈকত উদ্যান পরিবারিক পিকনিকে বিশেষ করে সাপ্তাহিক ছুটির দিনগুলোতে স্থানীয়দের মাঝে ঘুরা ফিরার একটি জনপ্রিয় জায়গা। কিছু লোক মাছ ধরতে, ড্রোন বিমানগুলো দেখে, জগিং করে এবং এখানে সূর্যোদয় বা সূর্যাস্ত উপভোগ করে। উদ্যানের পূর্ব প্রান্তের এসএএফ চাঙ্গি ফেরি টার্মিনাল থেকে সূর্যোদয় দেখা যায় এবং চাঙ্গি পয়েন্ট থেকে সূর্যাস্তগুলো দেখা যায়। বারবিকিউ পার্টি, ক্যাম্পিং এবং জলক্রীড়া এসব এখানকার সাধারণ ক্রিয়াকলাপ। এছাড়াও, নিকটস্থ বিস্ট্রো@চাঙ্গিতে সামুদ্রিক খাবারের জন্য, বা চাঙ্গি ভিলেজে বিভিন্ন খাবারের বিকল্পের জন্য খাদ্যপ্রেমীরা চাঙ্গি সৈকতে যান।